Hidayet Türkoğlu

Hidayet ”Hedo” Türkoğlu (s. 19. maaliskuuta 1979 Istanbul) on turkkilainen kilpauransa päättänyt koripalloilija. 208 cm pitkä Türkoğlu pelasi NBA:ssa lähes tuhat ottelua ja voitti Turkin maajoukkueessa MM- ja EM-hopeaa.

Ura 

Türkoğlu pelasi ennen ammattilaisuraansa Efes Pilsenin juniorijoukkueissa. Vuonna 1997 hän pääsi mukaan edustukseen ja pelasi joukkueessa neljä vuotta. Vuonna 2000 Sacramento Kings varasi hänet NBA:han numerolla 16. Türkoğlu pelasi joukkueessa kolme kautta kunnes siirtyi San Antonio Spursiin. Hän pelasi Spursissa ainoastaan yhden kauden ja siirtyi kauden 2003–2004 päätteeksi seuraansa Orlando Magiciin. NBA finaaliin ja häviöön Los Angeles Lakersia vastaan päättyneen kauden 2008–2009 jälkeen Türkoğlu siirtyi Toronto Raptorsin riveihin. Türkoğlu ei ollut tyytyväinen kauteensa Raptorsissa ja vaihtoikin kesällä 2010 Phoenix Sunsiin. Joulukuussa 2010 hänet myytiin Orlando Magiciin.

Helmikuussa 2013 Türkoğlu sai NBA:lta 20 ottelun pelikiellon anabolisten steroidien käytöstä.

Türkoğlu ilmoitti päättävänsä pelaajauransa marraskuussa 2015 ja siirtyvänsä työskentelemään Turkin koripalloliittoon.

Lähteet

Aiheesta muualla 

 NBA:n pelaajaprofiili 

Turkkilaiset koripalloilijat
Dopingrikkomuksesta tuomitut turkkilaiset
Dopingrikkomuksesta tuomitut koripalloilijat
Vuonna 1979 syntyneet
Elävät henkilöt